Regionsudvalgets udtalelse om "De regionale og lokale myndigheders rolle i EU's Euro-Middelhavsstrategi"

(2001/C 22/03)

REGIONSUDVALGET har -

under henvisning til erklæringen fra Euro-Middelhavskonferencen i Barcelona af 28. november 1995,

under henvisning til konklusionerne fra Det Europæiske Råds møde i Wien den 11.-12. december1998,

under henvisning til konklusionerne fra Euro-Middelhavskonferencen i Stuttgart den 15.-16. april 1999,

under henvisning til konklusionerne fra Det Europæiske Råds møde i Køln den 3.-4. juni 1999,

under henvisning til konklusionerne fra Det Europæiske Råds møde i Feira den 19.-20. juni 2000,

under henvisning til Regionsudvalgets udtalelse om Kommissionens meddelelse til Rådet og Europa-Parlamentet om "Styrkelse af Den Europæiske Unions Middelhavspolitik: Forslag til iværksættelse af et Euro-Middelhavspartnerskab" (CdR 371/95)(1),

under henvisning til Regionsudvalgets udtalelse om "Det lokale myndigheder og Euro-Middelhavspartnerskabet" (CdR 125/97 fin)(2),

under henvisning til Regionsudvalgets resolution om "Decentraliseret samarbejde og de regionale og lokale myndigheders rolle i Eyro-Middelhavspartnerskabet" (CdR 40/2000 fin)(3),

under henvisning til Europa-Parlamentets beslutning om Middelhavspolitikken af 30. marts 2000,

under henvisning til præsidiets beslutning af 11. april 2000 om i henhold til EF-traktatens artikel 265, stk. 56, at afgive udtalelse om "De regionale og lokale myndigheders rolle i EU's Euro-Middelhavsstrategi" og henvise det forberedende arbejde til Underudvalg 1 "Regionalpolitik, Strukturfondene, Økonomisk og Social Samhørighed Grænseoverskridende og Interregionalt Samarbejde",

under henvisning til forslag til Regionsudvalgets udtalelse (Cdr 123/2000 rev. 2), som blev vedtaget af Underudvalg 1 den 28. juni 2000 med Manuel Chaves González (E/PSE) som ordfører, og

og ud fra følgende betragtninger:

middelhavet har strategisk betydning for hele Den Europæiske Union. Det kom til udtryk med den proces, som indledtes med Euro-Middelhavskonferencen i Barcelona i november 1995,

det er nødvendigt at styrke denne proces, da den på mange områder ikke har opfyldt de forventninger, den har vakt på de to sider af Middelhavet. Der bør især ske en styrkelse på det politiske område for med effektive midler at sikre, at Euro-Middelhavspartnerskabet bidrager til etablering af er område med fred, stabilitet og remskridt,

den Europæiske Union har forpligtet sig til at indlede en ny fase i forholdet mellem EU og Middelhavsområdet, idet Det Europæiske Råd på sit møde i Feira har vedtaget en fælles EU-strategi for Middelhavsområdet, for først og fremmest har til formål at sætte fornyet skub i Barcelona-processen,

på den tredje Euro-Middelhavskonference i Stuttgart opnåedes der enighed om at afholde en fjerde Euro-Middelhavskonference i slutningen af 2000 under det franske ministerrådsformandskab for at komme videre med udviklingen af forbindelserne mellem EU og Middelhavaslandene,

regioner og kommuner i EU er i færd med at udvikle politiske forbindelser med myndigheder på Middelhavets sydlige og østlige bred,

på konferencen i Stuttgart enedes man om at give de regionale og lokale myndigheder en større rolle i Euro-Middelhavspartnerskabet. Endvidere blev de forsmalede ministre enige om at sætte nyt skub i det decentrale samarbejde. På Det Europæiske Råds møde i Køln ratificeredes de tildligere aftaler,

i betragtning af de særlige forbindelser, som EU's regionale og lokale myndigheder har med det sydlige og østlige Middelhavsområde, og af de politikker, de fører at bidrage til udviklingen af dette område, er det formålstjenligt og i Regionsudvalgets interesse, at det fremlægger sin holdning til og mening om EU's Middelhavsstrategi og den fjerde Euro-Middelhavskonference -

på den 35. plenarforsamling den 20.-21. september 2000 (mødet den 20. september) vedtaget følgende udtalelse.

1. Regionsudvalget påpeger, at EU's Euro-Middelhavsstrategi og den fjerde Euro-Middelhavskonference bør føre til skabelsen af en ny ramme for Euro-Middelhavsforbindelserne, der skal være mere operationel end den gamle og dermed styrke Barcelona-processen. Den skla stoppe de huller og udbedre de mangler, der har lagt sig indrende i vejen for udviklingen af forbindelser og samarbejde, og gøre det helt klart, at Middelhavsområdet ha stor strategisk betydning for EU.

2. Regionsudvalget gentager - under henvisning til Barcelona-erklæringen of konklusionerne fra konferencen i Stuttgart og Det Europæiske Råds møde i Køln - sin anmodning om, at de regionale og lokale myndigheder i praksis inddrages nærmere i Euro-Middelhavspartnerskabet som priviligerede partnere for fred, stabilitet og fremgang i Middelhavvsområdet.

3. Regionsudvalget mener, at dette bør ske gennem oprettelse af en regional og lokal instans som en del af Euro-Middelhavsinstitutionerne. Denne instans, som skal omfatte kommuner of regioner fra begge sider af Middelhavet, skal have til opgave at sætte skub i partnerskabet og udarbejde programmer, som omfatter foranstaltninger for hele Middelhavsområdet.

Den struktur og beføjelser fastlægges i fællesskab af alle de kommuner og regioner, den omfatter, under hensyntagen til hver enkelts særlige karakteristika.

4. Regionsudvalget beklager, at der endnu ikke er afholdt et eneste af de møder, som ifølge Barcelona-erklæringen skulle samle repræsentanter for de regionale og lokale myndigheder om en drøftelse af problemerne og udveksling af erfaringer. Regionsudvalget ønsker, at man i år tager fat på afholde sådanne møder.

5. Regionsudvalget gentager sin anmodning om, at det decentrale Euro-Middelhavssamarbejde bliver en af grundpillerne i Euro-Middelhavs- og Barcelona IV-strategien i overensstemmelse med konklusionerne fra konferencen i Stuttgart og EU-topmødet i Køln. Regionsudvalget anmoder i denne forbindelse om, at regioner og kommuner på vegne af Kommissionen og som led i det decentrale samarbejde får til opgave at forvalte finansielle ressourcer fra EU til Middelhavspartnerlandene.

6. Regionsudvalget opfordrer til, at der som led i det decentrale samarbejde fastlægges retningslinjer for et tværregionalt of tvænationalt program, som råder bod på den nuværende fragmentering og spredning, og som sikrer bedre politisk koordinering og en mere effektiv udnyttelse af ressourcerne. Programmet skal omfatte bæredygtig udvikling for befolkningerne på Middelhavets sydlige og østlige bred og sigte specielt på fysisk planlægning, miljø, SMV-politik, beskæftigelse, erhvervs- og socialpolitik samt forvaltning af migrationsstrømme med særligt fokus på sikkerheds-, modtagelses- og integrationsproblemer.

7. Regionsudvalget opfordrer EU-institutionerne og medlemsstaterne til at foretage et grundigt studium af Meda-programmets effekt med henblik på at rette op på skævhedener og bidrage til etablering af Euro-Middelhavspartnerskabet.

8. Regionsudvalget beklager, at der ikke er ret mange projekter i gang, selv om der er afsat betydelige ressourcer til dette program, og at hovedparten af bevillingerne endnu ikke er blevet udbetalt. Regionsudvalget opfordrer til forenkling af procedurerne for at sikre, at de omtalte ressourcer og kommende bevillinger rent faktisk bliver udbetalt.

9. Regionsudvalget kræver, at der i den programperiode, der starter nu, ud over bedre forvaltning og større fleksibilitet i EU-programmerne sikres koordination og komplementaritet mellem de programmer, som de nationale regeringer, regionerne og kommunerne udvikler, og EU's finansieringsinstrumenter med henblik på at skabe større sammenhæng og synergi i forbindelse med de ressourcer, som er afsat til økonomisk og social udvikling af Middelhavslandene. Regionsudvalget efterlyser endvidere en klar oversigt over og koncentration af de forskellige EU-budgetposter, som finansierer foranstaltninger i Middelhavsområdet.

10. Regionsudvalget anmoder om, at der gives så mange midler til Meda II-programmet, at der tages hensyn til Middelhavsområdets betydning og nødvendige udvikling.

11. Regionsudvalget anmoder om, at der i Meda II-forordningen medtages et afsnit om udvikling af det decentrale samarbejde, og at der forudses finansiering af programmer som det i punkt 6 omtalte program.

12. Regionsudvalget gentager sit krav om koordinering af de forskellige EU-instrumenter, som finansierer samarbejdstiltag i Middelhavsområdet. Helt konkret øskes der koordinering af Interreg- og Meda-programmerne.

13. Regionsudvalget støtter forslaget om et samlet sociokulturelt program, som ud fra forskellige synsvinkler påpeger og fremhæver værdien af den kristne, jødiske og muslimske kulturs bidrag til udviklingen af Middelhavskulturen, og som styrker forbindelserne mellem de tre religioner og de tre kulturer. Programmet skal tage behørigt hensyn til den historiske virkelighed, hvor påvirkningernes intensitet varierer, afhængigt af hvilken kultur og hvilket geografisk område det drejet sig om.

14. Regionsudvalget anmoder om, at der fastlægges en klar og præcis handlingsramme, som med henblik på oprettelse af en frihandelszone efter 2000 sikrer diversificering og komplementaritet i landbrugsproduktionerne på Middelhavets nordlige, sydlige og østlige bred.

15. Regionsudvalget mener, at offentligheden på såvel syd- som nordbredden bør have større kendskab til målsætningerne for Euro-Middelhavspartnerskabet. Regionsudvalget er derfor interesseret i, at der iværksættes oplysningskampagner, som kan bidrage til en bredere accept og større engagement i processen fra borgernes side. Det foreslår derfor, at der udarbejdes og vedtages et særligt oplysningsprogram, som henvender sig til borgerne på begge bredder, og som gennemføres med de regionale og lokale myndigheders medvirken.

Bruxelles, den 20. september 2000.

Jos Chabert

Formand for

Regionsudvalget

(1) EFT C 126 af 29.4.1996, s. 12.

(2) EFT C 64 af 27.2.1998, s. 59.

(3) EFT C 156 af 6.6.2000, s. 47.